Publication: Magyar Közlöny
Issue: MK-2008-90 (Year: 2008, Number: 90)
Era: 2004-2010
Section: 1.2. A T1TV tevékenységét a rádiózásról és televíziózásról szóló 1996. évi I. törvény (a továbbiakban: Törvény), a bejelentésben foglaltak és a jelen közmûsor-szolgáltatási szabályzat alapján közmûsor-szolgáltatóként folytatja. A T1TV a
Paragraph Index: 764

3. A pártoktól, politikai mozgalmaktól való függetlenség biztosítékai 3.1. A T1TV tevékenységét a pártoktól és politikai mozgalmaktól függetlenül folytatja, a véleménynyilvánítás és a sajtó szabadságára vonatkozó garanciák alapján. 3.2. A T1TV politikai pártokat és szervezeteket nem támogat, tõlük támogatást semmilyen formában el nem fogad. Országgyûlési és önkormányzati választásokon nem állít és nem támogat jelölteket. 3.3. A pártok és politikai mozgalmak tevékenységérõl, elveirõl a T1TV tájékoztatást ad úgy, hogy az objektív, tárgyszerû, kiegyensúlyozott és pártatlan legyen. Az eltérõ álláspontokat meg kell világítani, és lehetõséget kell biztosítani arra, hogy a nézõ a véleményeket összehasonlíthassa. 3.4. A politikai pártok és mozgalmak sem közvetlenül, sem közvetve nem befolyásolhatják sem maguk, sem más hasonló szervezetek megjelenésének körülményeit. A T1TV nem készít olyan mûsorszámot, amely egyetlen politikai párt vagy mozgalom nézeteit képviseli. 3.5. A T1TV politikai hirdetést az országgyûlési, az önkormányzati választások, valamint elrendelt népszavazás esetén külön szabályzatban meghatározott módon és feltételekkel tesz közzé, mely minden elemében megfelel a közmûsor-szolgáltatással kapcsolatos elveknek. A politikai hirdetések közzétételének szabályaira nézve a T1TV-t a jogszabályok elõírásai kötelezik. 3.6. Politikai pártok tisztségviselõinek, országgyûlési és önkormányzati képviselõknek, valamint a polgármesternek, alpolgármesternek pártpolitikai megszólalásakor pártállásukat, illetve az általuk képviselt politikai mozgalom megnevezését a nézõk tudomására kell hozni. 3.7. A T1TV sem politikai párttól vagy mozgalomtól, sem központi vagy helyi hatalomtól vagy igazgatási szervtõl, azok tisztségviselõitõl nem fogadhat el olyan kérést vagy utasítást, amely valamely mûsorszám tartalmára, idõtartamára, mûsorkörnyezetére, szerkezetére, a szerkesztés egyéb elemeire irányul.

Source: https://magyarkozlony.hu/hivatalos-lapok/f1757d971971e10e898e8d1ec352bba0c86357d6/dokumentumok/23e90d2df3e410cb30fbce1b2808bebb1d66d187/letoltes